Čo je mormonský chrám?
Pre Svätých neskorších dní sú chrámy rozdielne od ostatných cirkevných budov. Je to miesto, kam chodia členovia Cirkvi, aby s Bohom uzatvorili zmluvy. To zahŕňa sľub zachovávať prikázania, byť dobrými manželmi a manželkami a pomáhať starať sa jeden o druhého zdieľaním toho, čo máme. Tiež, pretože veríme, že rodiny sú naveky, veľa práce vykonávanej v chrámoch má za cieľ posilniť rodinné putá. Manželstvá sa uzatvárajú, aby trvali naveky – nielen „až kým nás smrť nerozdelí“. Rodičia a deti sa stávajú večnými rodinami. Pripomíname si našich predkov. Chrámy sú rušné miesta!
Rodiny sú ústredným bodom Božieho plánu nášho šťastia a manželstvo má trvať dlhšie ako „až kým nás smrť nerozdelí“. Pri obrade uzatvorenia manželstva v chráme sú manžel a manželka spojení navždy. Tento svadobný obrad sa nazýva chrámové „pečatenie“, pretože pár je spolu spojený na tento život a na večnosť. Nevesta a ženích sľubujú, že sa budú navzájom úplne ctiť a milovať a zaviažu sa nasledovať Ježišovo učenie a príklad. Ak budú tieto sľuby dodržiavať, je im za to prisľúbené, že ich manželstvo a ich rodina vydrží aj v ďalšom živote.